**Предмет:** буряад литература

**Класс:** 7

**Багша:** Бубеева М.В.

**Темэ:** «Нютагайм тγγхэ дуунайм аялгада»

**Эпиграф:** «Мы знаем: милее всего

На свете родное село…»

**Зорилго:**

***hургалгын:***

1. «Курумканский вальс» дуун тухай γргэнөөр хөөрэлдэхэ, удхыень ойлгожо абаха, булта дуулаха.
2. Н.Дамдиновай, М.Елбоновай, Г.Горшковой зохеохы замыень шэнжэлхэ.

***Хγмγγжγγлгын:***

hурагшадта тγрэл нютагтаа дурлал, патриотизм тγрγγлхэ, нютагайнгаа мэдээжэ хγнγγд шэнги бэеэ hайнаар абажа, хγн нэрэеэ алдангγй, гутаангγй ябаха ёhотойт гэhэн бодол тγрγγлхэ.

***Хγгжөөлгын:***

Шγлэгэй удхаар анализ хэхэ шадабари хγгжөөхэ, шэнжэлγγлхэ дадалыень бэхижγγлхэ.

**Хэрэгсэлнγγд:** презентаци,буклет, дуун, фонограмма, интернет

**Онол арганууд:** -шэнжэлγγлжэ ойлгуулга

- Проблемнэ асуудалнууд

**hургалгын арганууд:** -асуудалда харюу

- текстээр хөөрөөн

- уран гоеор дуулалга

**Yхибγγд хоёр группа болонхой.**

**Хэшээлэй ябаса:**

1. **Эмхидхэлэй γе.**

Сайн байна, хγндэтэ Гааргын hурагшад! Бидэ бγхы Хурамхаан аймагай багшанар танай иимэ hайхан hургуулиетнай харахаяа, хэр бэрхэ хγбγγд эндэ hурадаг бэ гэжэ мэдэхэеэ ерээбди. Булта багшанарта мэндэеэ хэлэгты даа.

1. **Багшын оролто γгэ.**

Би Уланхаанай дунда hургуулиин багшабиб. Минии нэрэ обог Марина Викторовна. Минии абамни танай нютагай, Гааргын. Эндэ ехэ олон тγрэлхидтэй. Магад, танайшье дунда намда тγрэлхи хγн байжа болохо. Тиимэhээ би анха тγрγγн танай нютаг тухай, нютагаа суурхуулhан мэдээжэ хγнγγд тухай таанадтай хөөрэлдэжэ, мэдэхэеэ hананам. Намда, багшанарташье ехэ hонин байха гэжэ hананам.

**Нютаг тухай асуудалнууд:**

Эгээ тγрγγн намайе иимэ асуудал ехэ hонирхоно:

-Танай нютаг Арзгун, γшөө тиихэдэ Гаарга гэнэ. Арзгун Гаарга гээшэтнай нэгэн юм гγ?

- Танай иимэ hайхан hургуулида хэзээ hуража эхилээбта? Хэды hурагшад, багшанар хγдэлнэ бэ? hургуули тухайгаа хөөрэжэ γгыт.

-Гаарга нютагаа суурхуулhан ехэ олон мэдээжэ хγнγγд бии гэжэ мэдэдэгби. Харин тэдэ хэд бэ?

(- Мэдээжэ Россин гγрэнэй арадай артист М.Г.Елбонов,

- бэлигтэ ехэ поэдγγд Солбон Ангабаев ба Николай Дамдинов.

-генерал Цыденов …

- γшөө тиихэдэ Цыбикжаб Аюшеевна Бадмаева – СССР-эй Верховно Соведэй депутат, Кавалер Орденов Ленина и Трудового Красного Знамени гэжэ мэдэхэбди. Дурасхаалдань зорюулжа волейболой турнир танай хэдэг ха юмта.

Yшөөшье олон юм ааб даа. Таанад иимэ мэдээжэ хγнγγдтэй байhанаа омогорходог гγт? Танайшье дунда нютагаа суурхуулха хγнγγд hууна ёhотой. Иимэ гоё нютагта ажаhуухада, hаруул шэнэ hургуулида hурахада хэды гое гээшэб. Тиимэhээ таанад номоо hайнаар γзэхэеэ оролдожо, бэрхэ хγнγγд боложо, холын холо баhа нютагаа, hургуулияа суурхуулжа ябахаяа оролдохо ёhотойт.

**III. Хэшээлэй темэ:**

-Танай hургуули хэнэй нэрэ абаhан бэ?

Н.Г.Дамдиновай hургуулида hуранам гэхэдэ хэды гоё гээшэб.

-Н.Дамдинов тухай мэдэhэнээ хэлэжэ γгыт.

-Ямар дуун болоhон шγлэгыень Хурамхаанай аймагай хγн бγхэн мэдэхэ бэ?

-Зγб, «Курумканский вальс». Энэ дуу хэн мэдэхэб?

**Зорилго:** Мγнөө хэшээлдээ бидэ энэ дуун тухай γргэнөөр хөөрэлдэхэбди, удхыень ойлгожо абахабди, булта дуулахабди. Хэшээлэймнай темэ «Нютагайм тγγхэ минии дуун соо», эпиграф «мы знаем: милее всего на свете родное село». Бидэ мэдэнэбди: дэлхэй дээрэ эгээл hайхан, эгээл дγтэ тγрэл нютаг. Тиимэ бэзэ. Ямар гое γгэнγγд гээшэб.

1. Мγнөө эгээ тγрγγн энэ **дуу шагная**. (слайд)

(γхибγγд шагнана, багша хуудаhануудые хубаана, байгаалиин слайд ябана)

- Иимэ асуудал гарана: энэ дуунай авторнуудынь хэд бэ? Дуу бэшэхэдэ, хэды автор хэрэгтэйб?

-Хурамхаан нютагаа суурхуулhан иимэ гое γгэнγγдыень манай нютагай поэт Н.Дамдинов бэшээ гэнэбди, харин хγгжэмыень мэдээжэ композитор, соел болбосоролой габьяата хγдэлмэрилэгшэ Геннадий Алексеевич Горшков.

-Хэн анха тγрγγн энэ дуу дуулаа гээшэб? Мγнөө энэ дууемнай хэн дуулааб?

-Зγб, М.Г.Елбонов.

2**. Мγнөө эдэ гурбан тухайгаа хөөрэлдэе**. Группаар ажал.

1-дэхи группа – М.Г.Елбонов тухай мэдээсэл уншаад, бэшэндээ хөөрэхэ; (слайд)

2-дохи группа – Г.А. Горшков тухай. (3 мин. γгтэнэ) (слайд)

Хөөрэжэ байхадань, хэрэгтэй юумэеэ дэбтэртээ бэшэгты.

-Н.Дамдинов тухайгаа булта мэдэнэбди, шэнэ мэдээсэл: басаган ба зээ басаган тухайнь слайд харая.

- Эдэ гурбан мэдээжэ хγнγγд тухай мэдэхэ болобот. Ямар асуудал гаранаб? Н.Дамдинов ба М.Елбонов Гаарга нютагай, харин Г.Горшков Украинын. Хайшан гээд, хэзээ сугтаа энэ дуу бэшээ бэ? hонин гγ? *(проблемнэ асуудал)*

1. **Дуунай бии болоhон тγγхэ.** *Багшын хөөрөөн (слайд)*

*Энэ дуунай тγγхэ иимэ гээшэ.Энээниие Н.Дамдиновай басаган Дина Николаевна ба Михаил Елбонов хоер хөөрөө hэн.*

Николай Дамдинов ба Михаил Елбонов хоер Гаарга нютагаа ходо ерэдэг юм ааб даа. Нэгэтэ тэдэ хоер нэгэ машинаар Гаарга нютаг ошохоео гараа hэн. Зорилгонь – тγрэл hургуулиин юбилей. Тэдэнтэй хамта хани нγхэрынь – хэн бэ? - Г.Горшков ерэлсэбэ. Хурамхаа хγрэтэр харгы ута, хани нγхэд хөөрэлдэжэ, байгаалияа hайхашаажа ябана. Тиигээд иимэ тобшолол хэбэ: бидэ гурбанай хамтын дуун γгы байна ха юм, илангаяа Хурамхаан тухаймнай. Иимэ гое нютаг, байгаали, γндэр ехэ хаданууд тухай, бэлигтэй, хγндэмγγшэ хγнγγд тухай юундэ бэшэхэгγй юм, заабол бэшэхэ хэрэгтэй гэжэ Г.Горшковынь зγбшөөбэ.

Тγрэл нютагаархидни γнинэй нютаг тухайгаа бэшыш гэжэ гуйдаг hэн, теэд шγлэг бэшэхэ гээшэ хγнэй захяагаар бэшэ ха юм, γнэн зγрхэнhөө болодог ха юм, –гэжэ Н.Дамдинов хөөрэжэ эхилбэ.- Yшөө 1994 оной зун энэ шγлэгэй текст дээрэ хγдэлжэ эхилээ hэм. Нэгэтэ Хурамхаанай гэртээ байхадамни, минии танил нγхэрни орожо ерээ (Очиров Ж.Ш.). hандали дээрэ hуужа, гоеор хөөрэлдэжэ байгаабди. Зунай гое дулаан γдэшэ hэн. Yндэр гое хадануудаа хаража садахагγй, hайхашаажал hуухадамнай, гансата хадаhаа гое hэбшээн γлеэжэ, модонуудай орой гоёхоноор хγдэлгэбэ. Энэ дороо толгой соомни эдэ мγрнγγд тγрөө hэн:

-Ямар бэ?

«Здесь горы стеною встают

Деревья уютно шумят…»

hγγлээрнь нютагайнгаа hургуулиин юбилейдэ байгаад, нютагаархидаараа уулзаад, досоомни гое боложо, энэ шγлэгэй саашанхи мγрнγγд гоехоноор тγрөө бэлэй.

- Анха тγрγγн ород хэлэн дээрэ бэшээд, «Курумканский вальс» гэжэ нэрлээд, Михаил Елбонов ба Геннадий Горшков хоертоо харуулбаб.

-Г.Горшков юу хэбэб?- хγгжэмыень бэшэбэ.

-М.Елбонов хайшан гэбэб? – дуулаба.

hγγлээрнь М.Елбонов буряад хэлэн дээрэ нэгэшье бадаг саашань бэшэлдаа гэбэ. Иигэжэ буряад мγрнγγд тγрөө бэлэй. (слайд: буряад дууниинь)

-Энээхэн мγрнγγд соогоо иимэ гоеор γдхэн ой тайгаяа, γндэр хадануудаа, тγргэн Баргажан мγрэнөө, γргэн таряата Хγнтэйгөө, ажалша бэрхэ хγнγγдээ магтаа гээшэл.

-Хэзээ, хайшан гээд иимэ гое дуун тγрэhэн байнаб гэжэ ойлгостой гγ?

1. **Удха дээрэ γхибγγдэй хγдэлмэри.**

Мγнөө группа группаараа ажал хэе. Группа бγхэндэ хоердохи даабари. Энэ хуудаhан дээрэ даабари бэшэгдэнхэй, уншагты даа.

-*Энэ дуу анхаралтайгаар уншаад, гол удхыень бэшэгты.*

5 мин γгтэнэ. (Хэрэглэгдэхэ γгэнγγд байха)

1. **Удха дээрэ багшын хγдэлмэри.**

-Ямар ойлгогдоогγй γгэнγγд байнаб?

-Асуудалнууд бии гγ?

-1-дэхи бадаг соо харагты даа:

*«Где три постаревших сосны*

*Ровесник там встретился мне…»*

-Энэ мγрнγγдые оршуулагты даа.

- Намтай сасуу гурбан нарhад золголдоо гэнэ. Юундэ гурбан бэ? ямар нарhад тухай хэлэгдэнэб? Хаана тэдээнтэй золголдооб?

- Хурамхаа булта ошоhон бэзэт. (слайд, саашанхи хуудаhан хубаагдана). Школьно γйлсөөр, автостанциин тэндэ гурбан томо нарhад ургадаг. Хаража γзөө hэн гγт? Энэ слайд дээрэ хэды нарhад байнаб? Мγнөө дээрээ хоер нарhад γлэнхэй.

Энэ нарhад γни сагhаа хойшо нангин, бурханай гэжэ тоологдодог. Энэ нарhадта хурамхаанайхид мγргэдэг, доронь зэд мγнгэ табидаг. Хадагууд γлгэгдэнхэй байдаг. Анхаралаа хандуулаа hэн гγт? Эдэ нарhад миин модод бэшэ, бурханай хадаа ехэ хγсэтэй (существует легенда, что эти сосны обладают сверхъестественной силой. Человек, осквернивший эти деревья, будет наказан). Эдэ мододые хухалhан гγ, али тогшоhон гγ, муу юумэ хэhэн хγн нγгэл абаха.

**6. Оршуулга хээд, γхибγγдэй хөөрөөн.**

-Ямар муу юумэн болохо байнаб гэжэ саашанхи даабариhаа мэдэхэт. Энэ хуудаhан дээрэхи текст ородоорнь уншаад, буряадаар хөөрэхэт.

В настоящее время в центре Курумкана осталось стоять две сосны, а третья сосна упала. Об этой, третьей сосне есть легенда: « Примерно в 1995 году самая старшая из сосен, отжив свой век, упала. Естественно, лежащую в центре села сосну нужно было вывозить за пределы села. Но никто из местных жителей – бурят не решался этого сделать, так как боялись гнева духа «Трёх сосен». Тогда они нашли решение. Они попросили русского тракториста, который ничего не знал о «силе «Трёх сосен», вывезти сосну, за определённую плату. Тракторист согласился и вывез сосну. Но через несколько дней погиб, попав в аварию на том тракторе, на котором вывозил сосну».

- **Удха дээрэ багшын хγдэлмэри.**

-hонин байна гγ?

-Сашанхи мγрнγγдые харагты даа:

*Ты помнишь, на лыжах зимой*

*Летели мы с горки «Маряан»?*

- Хаана Маряан гэжэ хада бииб, юундэ тиигэжэ нэрэтэйб?

-Городhоо Хурамхаа орожо байхада телевизионно вышкэтэй халсан хада бии. (слайд харагты) Булта хараhан байхат. Багадаа Н.Дамдиновнай γетэн нγхэдөөрөө энэ хадаhаа санаар, шаргаар холжордог hэн. Юундэ Маряан гэдэг бэ гэхэдэ, зарим газартаа хада халсан байдаг, тиихэдэнь маряан гэдэг.

- Yшөө ямар ойлгогдоогγй мγрнγγд байнаб?

*Приехали нынче домой*

*Геолог, артист и моряк.*

-Н.Дамдиновнай нютагаа ошоходоо, хани нγхэдөөрөө уулзашаба гэжэ ойлгобобди. Тэдэ нγхэдынь хэд бэ? Геолог, артист ба моряк.

-Эдэмнай хэд бэ?

-**Артистнай** Михаил Гомбоевич Елбонов.

- **Геолог**- Гагарин Георгий Петрович – Хурамхаан нютагай, Иркутска геологоуправлениин ахамад геолог, лауреат Ленинской премии.

- **Моряк** – Соел Пиртанович Бадмаев – Бархан нютагай, капитан первого ранга, Тихоокеанска Флодой ноениинь, Владивосток хотодо байдаг ба хγдэлдэг.

-Эдэ булта холоhоо нютагтаа ерээд уулзашаба.

**7. Багшын тобшолол.**

«Курумканский вальс». Энэ дуун манай Хурамхаан нютагай гимн болоно гэхэдэ алдуу болохогγй. Нээрээшье, энэ дуу мэдэхэгγй, шагнаагγй хγн манай нютагта γгы еhотой. Энэ дуу хурамхаанайхид нютагhаа холо байгаад, гэрээ hанахадаа, элдэб найр нааданда баярлахадаа дууладаг ха юм. «Нам дорог всегда Курумкан!» - иигэжэ поэт сэдьхэлэйнгээ байдал, нютагтаа дурлал энэ дуугаараа харуулба гээшэ. Yнэхөөрөөшье, хγн бγхэндэ өөрын тγрэhэн нютаг юунhээшье дγтэ, эгээл hайхан ааб даа. Хэшээлэймнай эпиграф юун бэлэй? «мы знаем: милее всего на свете родное село». Булта зγбшөөнэ гγт?

**Хэшээлэй продукт:** группа бγхэндэ хуудаhанууд хубаагдажа, олон болобо. Эдэ хуудаhануудаа суглуулжа багахан ном, буклет болгое. Иимэ болохо еhотой. Энэ букледээ саанань γргэлжэлγγлхэдэтнай болохо.

**8. Булта дуулаха.**

-Мγнөө энэ дуунай фонограмма табихаб. Дуулаха дуратай хγн бии гγ?

Булта дуулаябди. (нэгэ hурагша дуулажа болохо, бэшэниинь куплет дуулаха).

**Хэшээлэй дγн**

**Сэгнэлтэ.**